tomron87/hebrew-wikipedia-sentences-corpus huggingface dataset:
משחקים של דינמו נגד קבוצת הבת של זניט, זניט-2 סנקט פטרבורג נחשבו אף הם לדרבי סוער ודינמו פגשה אותה לראשונה במסגרת המחזור השני של ליגת המשנה, במשחק שנערך ביולי 2017 ובו דינמו גברה בתוצאה 1:0.
בקיץ 2018, דינמו אורגנה מחדש כמועדון סוצ'י ועברה לעיר סוצ'י והמפגשים בין זניט לסוצ'י אינם מהווים משחק מתוח אלא נושאים אופי ידידותי בעיקרו.
ב־2020 הוקמה דינמו מחדש, תחילה כקבוצה חובבנית ומאז 2021 חזרה להתמודד במסגרות מקצועניות.
בקיץ 2023 זניט פגשה לראשונה את דינמו סנקט פטרבורג המחודשת במסגרת משחק ידידות בגזפרום ארנה, שהסתיים בניצחון של זניט בתוצאה 4:0.
זניט נגד מועדוני כדורגל מקומיים אחרים
מאזן המפגשים הכולל בין זניט לטוסנו
זניט סנקט פטרבורג פגשה מספר פעמים קבוצות כדורגל אחרות מהעיר סנקט פטרבורג וממחוז לנינגרד ואומנם אלה לא משחקי דרבי סוערים, אך הם מושכים עניין רב בקרב חובבי כדורגל מקומיים.
זניט פגשה את טוסנו 3 פעמים בלבד ובכל הפעמים גברה עליה: בשמינית גמר הגביע הרוסי בכדורגל 2015/2016, זניט גברה בתוצאה 5:0 ובמשחק ליגה בעונת 2017/2018 גברה עליה בתוצאה 1:0. שני המשחקים נערכו באצטדיון פטרובסקי.
ב-19 בנובמבר 2017 נערך משחק נוסף ביניהן במסגרת הליגה, באצטדיון קרסטובסקי, כשלעיני 48,031 צופים זניט גברה על טוסנו בתוצאה 5:0.
בעונת 1993/1994 ובעונת 1994/1995 זניט (שהתמודדה בליגה הרוסית הראשונה) שיחקה נגד קבוצת לוקומוטיב סנקט פטרבורג, שהתמודדה אז בליגה הרוסית הראשונה.
השניים נפגשו 2 פעמים במסגרת טורניר הגביע הרוסי ובשני המשחקים זניט גברה על יריבתה (2:0 ו-1:0 בהתאמה).
בעונת 1996/1997 הקבוצות נפגשו שוב, כששתיהן במצב טוב יותר (זניט התמודדה בליגת העל הרוסית בכדורגל בעוד לוקומוטיב התמודדה בליגת המשנה הרוסית) והמשחק הסתיים לבסוף בתוצאה 1:0 לטובת זניט.
זניט פגשה גם את קבוצת "סמנה-סאטורן" שהתמזגה עם לוקומוטיב ב-1996 והצליחה לגבור על זניט במסגרת משחקי גביע בתוצאה 4:1. משחק נוסף ביניהן הסתיים בשוויון 1:1.
מאז 2019 מתקיימים משחקי דרבי בין זניט-2 סנקט פטרבורג למועדון לנינגראדץ, במסגרת ליגת הכדורגל המקצוענית.
לנינגראדץ אף פגשה את הקבוצה הבוגרת במשחק ידידות שנערך במסגרת מחנה האימונים בספרד בפברואר 2020. ב־2021 נוספו למשחקי הדרבי גם המפגשים בין זניט-2 לדינמו סנקט פטרבורג, במסגרת הליגה השנייה.
מאז 2019 התפתחה יריבות עירונית בין קבוצת לנינגראדץ לקבוצות נוספות מהעיר סנקט פטרבורג כמו זבזדה סנקט פטרבורג וזניט-2 סנקט פטרבורג.
בעונת 2022 נוספה לכך יריבות עם המועדון הוותיק ביותר בעיר: דינמו סנקט פטרבורג שמשחקי הדרבי ביניהן קיבלו אופי תחרותי יותר לעומת שתי האחרות.
בעונת 2022/2023, היריבות התמקדה בין מועדוני הכדורגל יאדרו, זניט-2, דינמו ולנינגראדץ.
בענף הוקי קרח ישנה יריבות בין דינמו סנקט פטרבורג למועדון סק"א-1946, במסגרת משחקי ליגת VHL.
משנת 2014 ועד לפירוקה של ספרטק סנקט פטרבורג בעונת 2017 הייתה יריבות בין ספרטק לזניט.
מאז 2017 ישנה יריבות עזה בענף הכדורעף בין זניט סנקט פטרבורג לדינמו מחוז לנינגרד מהעיר סוסנובי בור שבמחוז לנינגרד.
בפוטבול קיימת תחרות בין הלגיון הצפוני והגריפונים.
השתיים אף התמודדו ביניהן בגמר הגביע הרוסי בפוטבול .
הדרבי של רוסטוב (Ростовское дерби) הוא יריבות הכדורגל בין שתי קבוצות הכדורגל הבכירות בעיר רוסטוב על הדון: קבוצת הכדורגל רוסטוב וקבוצת סק"א רוסטוב.
הקבוצות משחקות בליגות שונות ונפגשו ביניהן בעיקר בתקופה הסובייטית במסגרת הליגה הסובייטית הראשונה.
לאחר התפרקות ברית המועצות הן נפגשו ביניהן פעם ויחידה: במשחק ליגה בליגה הרוסית הראשונה ב-6 בינואר 2008 שבמסגרתו רוסטוב גברה על סק"א בתוצאה 2:0.
במסגרת הגביע הקבוצות נפגשו ביניהן 3 פעמים: פעמיים בעונת 1964 (המשחק הראשון הסתיים בשוויון ולמחרת נערך משחק מכריע) ופעם אחת בעונת 2007.
זוהי אחת מיריבויות הכדורגל האזוריות המתוחות ברוסיה,
לצד הדרבי של קרסנודאר והדרבי של סנקט פטרבורג, אף שחשיבותה פחתה בשל התחזקותה של רוסטוב וההידרדרות ביכולותיה של סק"א רוסטוב.
ליגהמועדוניםליגת העל הרוסית (קבוצה אחת)רוסטובליגת הכדורגל הלאומית 2 (קבוצה אחת)דרום: סק"א
רוסטוב סק"א אליפות ברית המועצות 0 סגנית האלופה אליפות רוסיה סגנית האלופה 0 גביע ברית המועצות 0 1 גביע רוסיה 1 0 סך תארים 1 1
+משחקי הבית של רוסטוב תאריך אצטדיון תוצאה טורניר 1959 רוסטסלמאש 5:3 אליפות רוסיה הסובייטית 20.04.1986 רוסטסלמאש 2:0 הליגה הסובייטית הראשונה 26.09.1987 רוסטסלמאש 2:2 הליגה הסובייטית הראשונה 09.10.1988 רוסטסלמאש 1:5 הליגה הסובייטית הראשונה 14.10.1989 רוסטסלמאש 2:1 הליגה הסובייטית הראשונה 06.11.2008 אולימפ-2 3:0 הליגה הרוסית הראשונה
רוסטסלמאש/רוסטובשוויוןסק"אשערי זכותשערי חובה± סך הכל 4 1 1 15 11 +4 6
סק"אשוויוןרוסטסלמאש/רוסטובשערי זכותשערי חובה± סך הכל 1 2 3 10 12 -2 6
רוסטסלמאש/רוסטובשוויוןסק"א סך הכל 1 1 1 3
רוסטסלמאש/רוסטובשוויוןסק"איחס שערים סך הכל 8 4 3 29-15 15
הדרבי של קרסנודאר (Краснода́рское де́рби ברוסית) הייתה היריבות בין קבוצות הכדורגל של קרסנודאר: מועדון קרסנודר וקובאן.
זו הייתה אחת היריבויות החדשות ברוסיה והיא התחילה ב-12 ביוני 2010, כאשר הקבוצות נפגשו ביניהן לראשונה באצטדיון "קובאן" במסגרת הליגה הראשונה.
הדרבי הוא ייחודי ברוסיה, מאחר שהיה היחיד מחוץ למוסקבה שהפגיש שתי קבוצות מליגת העל והסתיימה במאי 2018, עם פירוקה של קובאן ההיסטורית.
בעונת 2018/2019 הוקמה קבוצה חדשה בשם "אורוז'אי" ביוזמת ממשלת המחוז, שהחל מעונת 2020/2021 החלה להיקרא "קובאן", אך אין לה קשר לקובאן ההיסטורית.
בתחילת 2016 המועדונים רשמו במשחקים הרשמיים (הליגה הראשונה, ליגת העל, גביע רוסי) 13 מפגשים ביניהן, שבהם 6 מהם ניצחה "קובאן", 5 — "קרסנודר" ו-2 פעמים המשחקים הסתיימו בתיקו.
עד 2018, בסיס האוהדים של קובאן היה גדול יותר בשל היותה לקבוצה הוותיקה יותר, בעוד קרסנודאר שנוסדה בשנת 2008 עדיין בנתה לעצמה קהל אוהדים.
אך המצב התהפך מאז ירידתה של קובאן לליגה החובבנית.
ליגהמועדוניםליגת העל הרוסית (קבוצה אחת)קרסנודארליגת הכדורגל הלאומית 1 (קבוצה אחת)קרסנודאר-2ליגת הכדורגל הלאומית 2 (2 קבוצות)דרום: קובאן (2018), קובאן הולדינגליגת הכדורגל החובבנית (קבוצה אחת)דרום: קרסנודאר-3אליפות מחוז קרסנודאר (קבוצה אחת)דרום: קובאן (1928)
עונה קרסנודאר קובאן (1928) קובאן (2018) ליגה מיקום ליגה מיקום ליגה מיקום 2008 הליגה השנייה.
עד אוקטובר 2016 שתי הקבוצות (קובאן משנת 1961 וקרסנודאר משנת 2009) אירחו את משחקיהן באצטדיון קובאן, המכיל 31,654 מושבים.
באוקטובר 2016 נחנך אצטדיון קרסנודאר, שמכיל 33,979 מושבים ולא אירח משחק דרבי.
הניצחון הגדול ביותר של קרסנודאר היה בתוצאה 3:1 במסגרת משחק בליגת העל שנערך ב-30 במרץ 2014
הניצחון הגדול ביותר של קובאן היה בתוצאה 3:0 (שנערך ב-12 ביוני 2010 במשחק בליגה הראשונה)
כמות הצופים הגדולה ביותר במשחק הייתה — 25,840 (במשחק שנערך ב-18 ביוני 2011 במסגרת ליגת העל)
כמות הקהל הקטנה ביותר הייתה — 11,911 (במשחק שנערך ב-3 בדצמבר 2014)
כל משחקי הדרבי נערכו באצטדיון קובאן
מאזן המפגשים הכולל בין אוסטריה לראפיד(נכון ל-10 בינואר 2018)
הדרבי של וינה הוא משחק כדורגל עירוני בין קבוצות הכדורגל אוסטריה וינה וראפיד וינה מהבירה האוסטרית, וינה.
שני הצדדים מהווים את שתי קבוצות הכדורגל המצליחות ביותר במדינה, כששניהן יחד מחזיקות במרב התארים הלאומיים.
אלה גם שני מועדוני הכדורגל הפופולריים ביותר באוסטריה עם אוהדים ברחבי המדינה כולה.
המפגש הראשון בין המועדונים היה ב-8 בספטמבר 1911, כאשר ראפיד גברה על אוסטריה בתוצאה 1–4.
סך הכל נערכו 322 משחקים כשראפיד ניצחה 132 מהם, אוסטריה ניצחה 117 משחקים ו-73 הסתיימו בתיקו.
זהו הדרבי הוותיק ביותר באירופה אחרי הדרבי של הדרבי של גלאזגו והדרבי של אדינבורו בין הארט אוף מידלות'יאן והיברניאן (שניהם בסקוטלנד) ונחשב לאחד ממשחקי הדרבי הסוערים באירופה.
שני המועדונים הגיעו משכונת היטצינג, מחוז 13, במערב וינה.
היום לעומת זאת, אוסטריה משחקת באצטדיון פרנץ אימה בשכונת פאבוריטן, מחוז 10 שבדרום וינה בזמן שראפיד מארחת את משחקיה במערב העיר סמוך לפנציג (מחוז 14) באצטדיון אליאנץ.
טורניר אוסטריה ראפיד אליפות לאומית גביע לאומי סופרקאפ לאומי הישג שיא באירופה
דרבי הכדורסל של מוסקבה מתייחס למשחקי הדרבי של המועדונים הבכירים בעיר, בענף הכדורסל.
כאשר במשך שנים רבות, בעיקר לאורך תקופת ברית המועצות אפיין את היריבות בין דינמו מוסקבה לצסק"א מוסקבה.
לאחר התפרקות ברית המועצות ובייחוד בשני העשורים הראשונים של המאה ה-21 נוצרה יריבות מתוחה בין מועדון חימקי לצסק"א.
ביוני 2021 הסתיימה יריבות זו עם הכרזתה של חימקי על פשיטת רגל.
מאזן המפגשים בכל המסגרות(נכון ל-2 באפריל 2021)
חימקי—צסק"א היה הדרבי העיקרי של מוסקבה בתחום הכדורסל בשנים 2007—2021 והתייחס בדרך כלל למשחק הדרבי בין שתי קבוצות הכדורסל הבכירות בעיר מוסקבה: חימקי וצסק"א, שנחשבה ליריבות הספורטיבית הגדולה ביותר בתחום הכדורסל ברוסיה.
הדרבי כונה בשם "דרבי לנינגרדקה" (Дерби Ленинградки ברוסית) בשל מיקום אולמות הבית של הקבוצות: זה של חימקי על כביש לנינגרד וזה של צסק"א בשדרות לנינגרד במוסקבה.
צסק"א הוליכה את המאזן ברוב מכריע והרוב הגדול של משחקי הדרבי נגמרו בניצחון של צסק"א, כשבסך הכל הקבוצות נפגשו ביניהן 119 פעמים בכל המסגרות, עד לפשיטת הרגל של חימקי ביוני 2021.
כאשר הליגה המאוחדת של VTB עוד הייתה טורניר אזורי נפרד מהליגה הרוסית, חימקי הצליחה לזכות בתואר אלופת ליגת VTB, כשזו נקראה בשם "גביע פרומו-הליגה המאוחדת של VTB".
במסגרת ליגה זו הקבוצות נפגשו מספר פעמים בגמר פלייאוף הליגה: בעונת 2007/2008 צסק"א גברה על חימקי ובעונת 2010/2011 הייתה זו חימקי שגברה על צסק"א והצליחה לזכות בתואר אלופת הטורניר.
מאז שהליגה הפכה לאליפות רוסיה בכדורסל חימקי כבר אינה דומיננטית בה, אם כי התמודדה נגד צסק"א בגמר בעונת 2014/2015, בעונת 2016/2017 ובעונת 2017/2018.
גם במהלך השנים בהן צסק"א הייתה בשיאה וזכתה באליפויות אירופה, חימקי הצליחה לנצח את הדרבי, אך המאזן נשאר ברוב מכריע לטובת צסק"א.
השניים נפגשות גם במסגרת משחקי היורוליג, אך גם שם המאזן נוטה באופן מובהק לטובת צסק"א והשניים גם נפגשו ברבע גמר היורוליג.
בעונת 2020/2021 בליגה המאוחדת של VTB חימקי ניצחה את צסק"א בליגה הסדירה ושברה רצף ארוך של הפסדים מול צסק"א.
עם זאת, חימקי צברה באותה עונה רצף הפסדים בעצמה והפסידה גם לצסק"א במשחק הליגה הסדירה ביורוליג.
בעונת 2009/2010 דינמו הפסידה לצסק"א בחצי גמר הליגה.
ברם הדרבי נפסק לאחר שדינמו פורקה בקיץ 2016 והמפגש האחרון ביניהן התקיים בספטמבר 2015 במסגרת משחק ידידות.
צסק"א מול שאר מועדוני מוסקבה
בעונת 2023 החלה יריבות חדשה בין צסק"א, לעולה החדשה לליגה, קבוצת רונה מוסקבה, במה שכונה "הדרבי המוסקבאי החדש" (עד לפירוקה של רונה), כמו גם יריבות פחותה יותר עם מועדון מוסקבאי אחר: MBA.
הדרבי של המזרח הרחוק הרוסי הוא כינוי ליריבות ספורטיבית רבת שנים בין הערים ולדיווסטוק וחברובסק.
מאזן המפגשים הכולל בין לוץ' לסק"א
בענף הכדורגל הייתה יריבות מרה בין קבוצות הכדורגל לוץ' ולדיווסטוק וסק"א חברובסק, יריבות אשר מכונה בשם "הדרבי של המזרח הרחוק" (Дальневосточное дерби), אף שזהו לא משחק דרבי במשמעות המילולית של יריבות בין מועדוני כדורגל של אותה עיר, זוהי יריבות אזורית שהייתה לאחת היריבויות המתוחות ביותר בכדורגל ברוסיה.
הקבוצות נפגשו ביניהן לראשונה ב-24 ביוני 1958 במשחק שהסתיים בניצחון סק"א בתוצאה 2:1. המשחק האחרון ביניהן נערך ב-15 באוקטובר 2016 והסתיים בניצחונה של לוצ'-אנרגיה בתוצאה 1:0. התוצאה הגדולה ביותר נרשמה במשחק, שנערך ב-6 בספטמבר 2011 כשלוצ'-אנרגיה גברה על סק"א בתוצאה 5:0.
הן נפגשו גם במסגרת שלב 32 האחרונות של הגביע הרוסי, ב-22 באוגוסט 2018, שבו חברובסק גברה על ולדיווסטוק בתוצאה 0–2. ברם במשחק שבוע לאחר מכן במסגרת ליגת הכדורגל הלאומית של רוסיה, הן נפרדו בשוויון מאופס.
לאחר פירוקה של לוץ', ב־2021, הוקמה קבוצת דינמו, אך זו טרם התמודדה מול סק"א.
סק"א לוץ' דינמו אליפות רוסיה מקום 16 מקום 7 — גביע רוסיה שמינית גמר חצי גמר 64 האחרונות
מאזן המפגשים הכולל בין אמור לאדמירל
היריבות המתוחה בין העיר חברובסק לולדיווסטוק קיימת גם בענף ההוקי קרח, שם נפגשות קבוצות ההוקי אדמירל ולדיווסטוק ואמור חברובסק במסגרת ליגת ההוקי הקונטיננטלית.
אדמירל אמור KHL העפילה לשמינית גמר הפלייאוף 3 פעמים העפילה לשמינית גמר הפלייאוף פעם אחת
מאזן המפגשים בליגה בין מטאלורג לשחטאר(נכון ל-27 בנובמבר 2017)
הדרבי של דוֹנֵצְק הוא תיאור יריבות הכדורגל שבין שחטאר ומטאלורג, קבוצות הכדורגל מדונייצק, שבאזור דונבאס, מזרח אוקראינה.
מטאלורג פשטה את הרגל ביולי 2015 ומאז פרוץ מלחמת האזרחים בדונצק, שַחְטָאר עברה באופן זמני לעיר לבוב ולאחר מכן לחרקוב ומאז כבר לא נערכים משחקי דרבי בעיר דונצק, אף שהשלטון הבדלני הקים ליגת כדורגל משלו שמשחקים בה קבוצת פובדה דונצק, גווארדייץ דונצק וקבוצת אופלוט דונבאס, המייצגות את העיר.
ישנה גם יריבות מתוחה בין שחטאר דונצק מול קבוצת אולימפיק דונצק, בשל היות שתי הקבוצות לנציגות העיר, אף שבפועל שתי הקבוצות כבר אינן משחקות בדונצק עצמה: אולימפיק עברה לארח את משחקיה בקייב.
מאזן המפגשים בליגה בין אולימפיק לשחטאר(נכון ל-27 בספטמבר 2020)
לאחר פירוקה של מטאלורג דונצק, המפגשים בין אולימפיק לשחטאר הפכו למשחק הדרבי העיקרי.
הקבוצות נפגשו לראשונה בשנת 2014 ומאז משבר אוקראינה כבר אינן מהוות בפועל לנציגות העיר דונצק, אף שהקבוצות שמרו על שמן ההיסטורי.
ברם, המפגשים ביניהם המשיכו להיקרא הדרבי של דונצק.
טורנירניצחונות שחטארתיקוניצחונות אולימפיק ליגה 12 3 0 גביע 0 0 0 סה"כ 12 3 0
טורנירניצחונות שחטארתיקוניצחונות מטאלורג ליגה 25 2 0 גביע 1 0 2 סה"כ 26 2 2
לאחר הקמתה של הרפובליקה העממית של דונצק והגירתן של שחטאר ואולימפיק אל תוך אוקראינה ומחוץ למחוז דונצק, הדרבי האמיתי של דונצק כיום הוא בין קבוצת פובדה דונצק וגווארדייץ דונצק, הנחשבות למועדוני הכדורגל הגדולים ברפובליקה הבדלנית ושתיהן זכו פעמיים באליפות הרפובליקה הבדלנית.
ישנה גם קבוצה בשם "שחטאר דונבאס", לה אין קשר לקבוצת "שחטאר" הידועה יותר והיא משמשת כאקדמיה לכדורגל, ששחקניה מתאמנים בדונבאס ארנה.
הדרבי של קייב מתייחס בדרך כלל למשחק הדרבי בין שתי קבוצות הכדורגל הבכירות של העיר קייב, דינמו וארסנל, אף שישנן משחקי דרבי מתוחים בין כל אחת מקבוצות הכדורגל בקייב (אף שבשנים 2013–2018 דינמו הייתה הקבוצה הבכירה היחידה בליגה שמייצגת את קייב).
היריבות בין ארסנל לדינמו התקיימה בשנים 2002–2013 ואומנם גררה מפגשים אלימים בין אוהדי שתי הקבוצות, אך דינמו ניצחה את כל המפגשים בין הקבוצות וארסנל מעולם לא הצליחה לנצח את יריבתה העירונית.
בעבר ארסנל נקראה צסק"א קייב וליריבות שלה מול דינמו יש רקע היסטורי, בעיקר בשל היות דינמו קבוצה שהוקמה ביוזמת המשטרה, בעוד צסק"א קייב הוקמה בחסות הצבא.
בעונת 2018 שוב חודשו המפגשים לאחר שארסנל קייב העפילה חזרה לליגת העל האוקראינית בכדורגל.
היריבות בין קבוצת אובולון קייב לדינמו התקיימה בשנים 2001–2011 והייתה אחת המתוחות במשחקי הדרבי באוקראינה, בשנים שבהן אובולון התמודדה בליגת העל.
לאורך השנים המאזן נטה באופן מובהק לטובת דינמו, שניצחה ב-7 מתוך 11 המפגשים בין הקבוצות, בכל המסגרות.
ניצחונות לדינמו תיקו ניצחונות לאובולון שערים לדינמו שערים לאובולון אליפות 9 2 1 35 10 גביע 2 0 0 6 0 סך הכל 11 2 1 41 10
מאזן המפגשים הכולל בין סלביה לספרטה
הדרבי של פראג (בצ'כית: Pražské derby) הוא משחק כדורגל בין שני מועדוני הכדורגל של העיר פראג, סלביה פראג וספרטה פראג, הנחשב לדרבי הכדורגל המתוח ביותר בליגה הצ'כית.
שני המועדונים נחשבים למוצלחים ביותר בכדורגל הצ'כי, לאחר שזכו באליפות הליגה ובתארי הגביע מספר פעמים.
שתי הקבוצות נוסדו בסוף המאה ה-19, סלביה הוקמה שנה אחת לפני יריבתה בשנת 1892, אף שלמועדון הספורט סלביה לא הייתה מחלקת כדורגל עד 1896. המשחק הראשון בין הקבוצות נערך ב-29 במרץ 1896, עם משחק שהסתיים בשוויון מאופס.
שני המועדונים הם המוצלחים ביותר בצ'כיה והדומיננטיות שלהם הובילה אותה להיקרא ה"פראג S" ולכן לעיתים מכונה הדרבי בשם "הדרבי של פראג S" (בצ'כית: Derby pražských S), בדומה לדרבי של גלאגזו.
נכון לאוגוסט 2018 הקבוצות פגשו זו את זו 289 פעמים.
ספרטה ניצחה ב-132 משחקים, 67 הסתיימו בשוויון וסלביה ניצחה ב-90 משחקים.
מועדון סלביה פראג הוקם ב-1892 כאגודת רוכבי אופניים, שנה לאחר מכן הוקם מועדון ספרטה פראג.
מחלקת הכדורגל של סלביה הוקמה בינואר 1896, בעוד בספרטה הייתה קיימת כזו למן ההתחלה.
שני המועדונים באו מרובע וינוהראדי (Vinohrady) בפראג.
משחק הדרבי הראשון ביניהן נערך ב-29 במרץ 1896 והוא הסתיים בשוויון מאופס.
בתקופה שבין מלחמת העולם הראשונה למלחמת העולם השנייה עידן השליטה שלהן בכדורגל הצ'כוסלובקי הלך והתחזק וכל אחת מהן זכתה באליפויות צ'כוסלובקיה, רק בעונת 1927/1928 אף אחת מהן לא זכתה, כשזכתה קבוצת ויקטוריה ז'יז'קוב.
ב-1948 הוקמה קבוצת "דוקלה" בתמיכת הצבא, שזכתה באליפויות המדינה בשנים 1956–1966. אם ספרטה עוד הצליחה לזכות באליפות, סלביה התקשתה לחזור לצמרת, אבל הדרבי בין שני המועדונים הללו נותר מתוח והעיקרי במדינה, בעיקר כאשר ספרטה נתמכה על ידי הפרולטריון בעוד סלביה זכתה לתמיכת האינטליגנציה.
ב-1968, בתקופת האביב של פראג, נערך המשחק ה-75 בין הקבוצות על רקע המתיחות הפוליטית והוא הסתיים בתיקו 1:1. למרות שמאז הקמת צ'כיה סלביה זכתה ביותר אליפויות, כל משחק ביניהן עודנו דרבי מתוח מאוד.
תאריךמקוםמשחקיםטורנירצופיםקבוצה 1תוצאהקבוצה 214 אפריל 1993אצטדיון סטראהובסלביה0–2ספרטההגביע הצ'כוסלובקי, רבע הגמר8 במאי 1996אצטדיון לטנהספרטה2–0סלביההגביע הצ'כי, 16 אחרונות4 מאי 1999אצטדיון לטנהספרטה0–1סלביהגביע צ'כי, חצי גמר6,43213 במאי 2002אצטדיון סטראהובספרטה1–2סלביהגמר הגביע הצ'כי8,8201 אפריל 2010סינוט טיפ ארנהסלביה1–0ספרטהחצי גמר הגביע הצ'כי, משחק 17,43915 אפריל 2010גנרלי ארנהספרטה0–1סלביהחצי גמר הגביע הצ'כי, משחק 210,577
הדרבי של מינכן — הוא שמו של משחק הדרבי בין מועדוני הכדורגל הגדולים בעיר: באיירן מינכן ומינכן 1860.
אף ששתי הקבוצות הן היריבות הגדולות ביותר בעיר, לבאיירן מינכן יתרון משמעותי בשל יכולותיה באליפות הבונדסליגה, אך כל משחק בין השניים מהווה למפגש מתוח.
באיירן משחקת באליאנץ ארנה, בעל קיבולת של 71,000 איש.
בעוד מינכן 1860 משחקת באצטדיון גרונוואלדר המכיל 15,000 מושבים.
לשניים היסטוריה ארוכה ומפוארת של מפגשים מתוחים, אך בפועל באיירן מינכן הוא אחד המועדונים החזקים ביותר במדינה עם זכייה במספר שיא של אליפויות הבונדסליגה, בעוד מינכן 1860 אינה יכולה עדיין להתפאר בהישגים שכאלה.
מאז 2008 לא נערכו משחקי דרבי, לאחר שבאיירן מינכן אומנם משחקת בבונדסליגה אך מינכן 1860 מתמודדת בליגה השלישית בחשיבותה, הבונדסליגה השלישית.
לאורך ההיסטוריה, הקבוצות סיימו ביניהן משחק בשוויון מאופס פעם אחת בלבד, בעונת 1961.
באיירן מינכן מינכן 1860 אליפות גרמניה / הבונדסליגה 30 1 הגביע הגרמני 20 2 גביע הליגה הגרמנית 6 0 הסופרקאפ הגרמני 9 0 גביע אופ"א 1 0 ליגת האלופות 6 0 גביע מחזיקות הגביע 2 0 הסופרקאפ האירופי 2 0 סך הכל 76 3
תאריך אצטדיון תוצאה הערות 21 בספטמבר 1902 קלמנטשטראסה3–0 במסגרת אליפות העיר מינכן 1 בנובמבר 1903 שירנווייז2–0 משחק ידידות 12 בנובמבר 1905 -1–0 במסגרת אליפות העיר מינכן
הדרבי של רומא (באיטלקית: Derby di Roma), הידוע כדרבי הבירה (Derby della Capitale באיטלקית) או דרבי קפיטולינו (Il Derby Capitolino) הוא יריבות כדורגל בין שני מועדוני הכדורגל הבכירים של העיר רומא: "לאציו" ו"רומא".
בין שתי הקבוצות שוררת יריבות ארוכת שנים ומשחקי הדרבי זוכים לתשומת לב רבה.
מבחינה סטטיסטית זכתה רומא ליותר הצלחות, וניצחה במשחק הדרבי פעמים רבות יותר (73 ניצחונות לעומת 55 ניצחונות של לאציו).
מ-1953 הדרבי משוחק באצטדיון האולימפי.
גם בהפרש שערים רומא גוברת על לאציו (246:199).
הדרבי נחשב לאחד המסוקרים ביותר בספורט האירופי.
בנוסף, הוא גם אחת היריבויות האגרסיביות ביותר ולא פעם שהאוהדים תולים שלטים בעלי אופי גזעני ונאו-נאצי ולעיתים קרובות ישנן התפרעויות ביציעי האולטראס.
פעם אחת בלבד משחק הדרבי נערך במסגרת גמר הגביע, ב-26 במאי 2013, במשחק שהסתיים בניצחון לאציו בתוצאה 0–1.
משחקיםניצחונות לאציותיקוניצחונות רומאשערים ללאציושערים לרומאליגת המשנה האיטלקית210122ליגת העל האיטלקית156406056154198גביע איטליה2073102124סך הכל משחקים רשמיים178486367177224אליפות רומא412132משחקי ידידות4211109משחקים אחרים8404911סך הכל משחקים194556672199246
רומא: פרנצ'סקו טוטי (29 משחקים).
לאציו: אלדו פולצ'ינלי וג'וזפה ווילסון (19 משחקים כל אחד).
רומא: פרנצ'סקו טוטי (11 שערים).
לאציו: סילביו פיולה (6 שערים).
שיא שערים למשחק הובקע על ידי וינצ'נצו מונטלה (רומא): ב-11 במרץ 2002, הוא הבקיע ארבעה שערים בניצחון רומא 5:1.
ארנה סלמוסון ואלכסנדר קולארוב — הם השחקנים היחידים שהבקיעו בדרבי עבור שתי הקבוצות.
המשחק הראשון שוחק ב-8 בדצמבר 1929. רומא ניצחה בתוצאה 1:0 בזכות שער של רודולפו וולק.
הניצחון הראשון של לאציו היה ב-23 אוקטובר 1932. במשחק הבקיעו דמאריה וקסטלי, לזכות רומא הבקיע אותו וולק.
המשחק הראשון בסטאדיו אולימפיקו נערך ב-29 בנובמבר 1953 והסתיים בתיקו 1:1.
ללאציו יש ארבעה ניצחונות בארבעה משחקים מעונת 1997/1998, עם שיא ייחודי של רצף ניצחונות בדרבי בעונה אחת.
בליגה האיטלקית הקבוצה ניצחה בתוצאות 3:1 ו-2:0 וברבע גמר הגביע — 4:1 ו-2:1.
התפרצויות של לאומנות, גזענות, למרות תיעוב ודחייה מצד אנשים רבים ברומא ובאיטליה, הפכו את הדרבי לפופולרי ולמדובר ביותר בכדורגל האיטלקי.
לעיתים קרובות אוהדי לאציו תולים סמלים פשיסטים, נאצים וגזענים ושלטים בעלי תוכן פוגעני.
המקרה המפורסם ביותר הוא זה שהתרחש בעונת 1998/1999 כשהאוהדים הניפו כרזה אנטישמית בגודל 50 מטר ובה המשפט: "אושוויץ היא העיר שלכם, התנורים הם הבתים שלכם".
שחקנים כהי עור ב"רומא" סופגים עלבונות רבים מצד אוהדי לאציו.
אוהדי לאציו לעיתים קרובות צועקים ססמאות פרו-סרביות ומזכירים את ז'לקו רזנטוביץ'.
בתולדות הדרבי אירעו שתי תקריות טראגיות:
ב-1979 אוהד של לאציו וינצ'נזו פפארלי נפצע בעינו, לאחר שעפו עליו רסיסים מזיקוק שהושלך על ידי אוהדי "רומא".
לא הצליחו להציל את פפארלי וזה רק הגביר את השנאה בין מחנות האוהדים.
המקרה השני אירע ב-21 במרץ 2004, כאשר משחק הדרבי הופסק לאחר שאוהדי רומא התחילו לצעוק בתחילת המחצית השנייה, כי שוטרים הכו למוות ילד צעיר, מה שהוביל להתחלה של תסיסה ביציעים.
לבקשתו של נשיא ליגת הכדורגל האיטלקי, אדריאנו גליאני, השופט רוברטו רוזטי פסק לעצירת המשחק.
המהומות, לעומת זאת, לא הופסקו, אחרי שריקת השופט: אוהדי "רומא" קפצו לדשא לדבר עם קפטן הקבוצה פרנצ'סקו טוטי.
רק בדיקה רפואית אפשרה להבהיר שהקורבן שלכאורה הוכה על ידי המשטרה היה בחיים.
המשחק חודש זמן קצר לאחר הצהרת הרופאים.
אחרי המשחק בחשד לארגון התסיסה נעצרו 13 אנשים וכ-170 איש אושפזו בבית החולים.
מאזן המפגשים הכולל (נכון לדצמבר 2024)
הדרבי של קופנהגן (בדנית: Slaget om København) הוא שמה של היריבות בין מועדוני הכדורגל הגדולים בקופנהגן: "ברונדבי" ו"קופנהגן", אשר נחשבים בימים אלה לשני המועדונים הטובים ביותר בדנמרק.
הדרבי מכונה בשם New Firm ושמו ניתן על שם הדרבי הסקוטי הנודע, Old Firm וה-New Firm הסקוטי, המהווים ליריבויות בין מועדוני גלאזגו: "סלטיק" ו"גלאזגו ריינג'רס" ומועדוני "אברדין" ו"דנדי יונייטד", בהתאמה.
היריבות בין המועדונים החלה בשנת 1992,לאחר הקמת מועדון הכדורגל קופנהגן, שהפך לדומיננטי יותר במועדוני הכדורגל של קופנהגן.
היריבות נחשבת לאחת המתוחות בדנמרק.
"ברונדבי" נוסדה ב-3 בדצמבר 1964 בעיירה ברונדבי, בפאתי קופנהגן על ידי מיזוג שני מועדונים אזוריים: "ברונביואוסטר" ו"ברונביווסטר", המייצגים את השכונות המזרחיות והמערביות של העיר.
בשנים 1964-1967 ברונדבי שיחקה בליגה הששית בהיררכיה של מערך הליגות בדנמרק.
לאחר מכן, בשנת 1967, המועדון תחת הנהגתו של המאמן ליף אנדרסן הצליח להעפיל ליגה של סדרה של זילנד (Sjællandsserien).
כמה שנים מאוחר יותר, המאמן החדש יון סינינג היה הצליח להצעיד את הקבוצה לליגה בכירה יותר, המכונה סדרת דנמרק (Danmarksserien).
ב-1973 הקבוצה בראשות שחקן הנבחרת הלאומית של דנמרק פין לאודרופ, שהביא איתו את הבנים שלו — בריאן ומייקל — שצורפו להרכב המועדון.
ב-1974, פין לאודרופ העלה את הקבוצה ללידה השלישית ובשנת 1976 עזב את הקבוצה.
ב-1977 המועדון הגיע לליגה השנייה 2. בעונת 1981 ברונדבי העפילה בפעם הראשונה לליגת העל דנית תחת הדרכתו של המאמן טום קאלרט.
במשחק הבכורה שלה בליגה, הקבוצה גברה על קבוצה אחרת מקופנהגן "B-1909", שאף היא אך העפילה לליגה הבכירה, במשחק שהסתיים בשוויון 7:1. במשחק זה, מיכאל לאודרופ הבקיע שני שערים.
ברונדבי סיימה את עונת 1982 במקום הרביעי ומיכאל לאודרופ הבקיע 15 שערים והיה לשחקן השנה בדנמרק.
ארבע שנים לאחר המעבר לליגה, בעונת 1985 ברונדבי זכתה לראשונה באליפות דנמרק בפעם הראשונה בהיסטוריה שלה.
בעונת 1992/1993 ברונדבי התבססה בצמרת טבלת האליפות בדנמרק.
בזכות הישגיה בלידה, הקבוצה התמודדה בסיבוב המוקדמות הראשון של גביע אירופה לאלופות ושיחקה את משחקה הראשון באירופה נגד הקבוצה מהונגריה: "הובנד" עליה גברה בסיכום הכולל 6:3 (4:1 בבית, 2:2 בחוץ).
בסיבוב הבא, הקבוצה התארחה בברלין אצל קבוצת "דינמו" שגם עליה גברה, הפעם בתוצאה 3:2 בסיכום שני משחקים (2:1 בבית, 1:1 בחוץ).
בעונתה הראשונה באירופה המועדון הגיע עד לרבע הגמר, שם הפסיד ל"פורטו" 1:2 בסיכום הכולל (1:1 בבית, 0:1 בחוץ).
מועדון הכדורגל קופנהגן (København) נוסד ב-1 ביולי 1992 על בסיס שני מועדוני כדורגל בקופנהגן: "קיובנהבנס" (Kjøbenhavns Boldklub), ממועדוני הכדורגל הוותיקים באירופה ומועדון "B 1903".
אז שני המועדונים חתמו על הסכם דו-צדדי למיזוג מרצון, מה שסיפק את היסודות לקבוצה החדשה.
"B 1903" קיבלה את הזכות להשתתף באליפות דנמרק, בעוד קיובנהבנס הפכה לקבוצת המילואים.
המועדון עבר למתקן אימונים מודרני ומארח את משחקיו באצטדיון הנבחרת "Parken".
כיום,"קיובנהבנס" ו-"B 1903" שומרות על זהותן וממשיכות להתקיים, בליגה השלישית והרביעית בדנמרק, בהתאמה, עם זאת, הן נתמכות כספית וארגונית על ידי "קופנהגן" ומהוות לקבוצות הבת שלה.
הדרבי בין ברונדבי לקופנהגן התחיל ב-1992. ליריבות בין הקבוצות נוסף רובד חברתי, לאחר שבין המייסדים והאוהדים הראשונים של "קופנהגן", רובם היו אנשי עסקים, בעוד, ברונדבי היא מועדון של הפועלים והעובדים הפשוטים.
המשחק הראשון בין ברונדבי לקופנהגן התקיים ב-6 בספטמבר 1992 באצטדיונה של ברונדבי והסתיים בתיקו 1:1. "קופנהגן" הפכה לקבוצה הראשונה בהיסטוריה של הליגה הדנית, אשר זכתה באליפות הלאומית כבר בעונת הבכורה שלה בליגה ואחרי העונה הזאת, הודבק למועדון הכינוי "Løverne" (אריות).
ב-10 ביוני 2001, שחקן "קופנהגן" סיבוסיסו זומה בדקה ה-56, הבקיע במשחק הבית של קבוצתו בדרבי שער בבעיטת מספריים, מה שהפך את התוצאה ל-2:0. לאחר מכן, השער נבחר לשער הטוב ביותר של העשור בדנמרק.
את הופעת הבכורה בשלב הבתים הקבוצה שיחקה באצטדיון פארקן נגד "בנפיקה" (0:0), אשר בהמשך העפילה עד לרבע הגמר בעונת 2005/2006. בסופו של דבר, קופנהגן סיימה במקום הרביעי והאחרון בשלב הבתים, כשצברה 7 נקודות ומשחק זכור במיוחד היה הניצחון עלמנצ'סטר יונייטד בתוצאה 1:0 במחזור הרביעי.
רשמית, ארגון האוהדים של קופנהגן נוסד ב-24 באוקטובר 1991, הוא מונה כ-20,000 אנשים והוא ארגון האוהדים הכי גדול בסקנדינביה.
ארגון האוהדים של ברונדבי, שנקרא Brøndbysupport הוקם ב-30-בספטמבר 1993. בנוסף לארגוני האוהדים הרשמיים, לקבוצות ישנו גרעין של אוהדי ultras.
על פי הנתונים, בשנים האחרונות, מספר מקרי אלימות ועימותים אלימים בין אוהדי הקבוצות גדל.
בהקשר זה, המועדונים החלו לבטל מינויים של אוהדים מתפרעים.
טורנירמשחקיםניצחונות לברונדביתיקוניצחונות לקופנהגןליגה79222039גביע13724גביע הליגה7322הליגה המלכותית7322סופרקאפ1100סך הכל107342647
מאזן המפגשים הכולל בין ספרטק לצסק"א(נכון ל-5 במרץ 2021)
הדרבי של מוסקבה היא היריבות הגדולה בין שתי קבוצות הוקי קרח הגדולות של מוסקבה: צסק"א וספרטק.
היריבות בין הקבוצות החלה בשנת 1946 לאחר הקמת ליגת העל הסובייטית בהוקי קרח ומאז שתי הקבוצות פגשו זו את זו 222 פעמים וזו אחת מהיריבויות הוותיקות בתולדות ההוקי קרח ברוסיה.
מאז 1992 המתח בין הקבוצות ירד, בעיקר בשל העובדה שצסק"א התקשתה לזכות באליפות שוב.
עניין רב מעוררים המפגשים בין קבוצות הנוער הצבא האדום וקבוצת ספרטק, שזוכות להצלחה רבה בליגת MHL.
ב-12 במרץ 2020 נערך המשחק החמישי בסדרת הפלייאוף, של שלב שמינית גמר גביע גגארין בין ספרטק לדינמו, שלראשונה בהיסטוריה נערך באולם ללא קהל (בעקבות הנחיות עיריית מוסקבה כתגובה להתפרצות נגיף הקורונה ברוסיה).
צסק"אתחרותספרטקמקומיים 32 אליפויות ברית המועצות 4 12 גביעים לאומיים 2 1 אליפויות רוסיה 0 1 גביע גגארין — 45 סך הכל 6בינלאומיים 1 גביע שפנגלר 5 20 גביע אלופות אירופה — 21 סך הכל 5סיכום 66 סך הכל 11
השניים נפגשו במסגרת רבע גמר גביע גגארין בעונת 2018/2019 וכל מפגש ביניהן מהווה מתיחות רבה.
הרקע ליריבות בין דינמו לצסק"א הוא מיוחד ונובע מהרקע ההיסטורי והפוליטי: דינמו הוקמה על ידי המשטרה בעוד צסק"א על ידי הצבא והמתיחות בין המועדונים הייתה ביטוי ליריבות הסמויה שבין הצבא למשטרה.
היריבות בין דינמו לספרטק היא אחת מהיריבויות הפחות מתוחות, בעיקר בשל היות ספרטק לקבוצת ההוקי החלשה מבין שאר מועדוני ההוקי במוסקבה ותופסת מקום שולי בקרב משחקי הדרבי בעיר.
הדרדסים: האגדה על הפרש המסתורי הוא סרט מונפש אמריקאי, מסוגת קומדיה והרפתקאות, אשר משלב הנפשה ממוחשבת ומסורתית.
הסרט בוים על ידי סטפן פרנק, נכתב על ידי טוד ברגר, הופק על ידי מרי אלן באודר והולחן על ידי כריסטופר לנרץ.
הסרט הופק על ידי סרטי סוני הנפשה והונפש על ידי Sony Pictures Imageworks ו-Duck Studios.
עלילת הסרט מתרחשת לאחר אירועי הסרטים "הדרדסים" (2011), "חג מולד מדורדס" (2011) ו"הדרדסים 2" (2013), אשר כולם מבוססים על זיכיון המדיה הבלגי "הדרדסים" שנוצר על ידי פייר קוליפור.
כמו כן, העלילה מבוססת באופן רופף על הסיפור הקצר "האגדה על סליפי הולו" (1820) מאת וושינגטון אירווינג.
הקרנת הבכורה של הסרט התרחשה ב-11 ביוני 2013 בפסטיבל סרטי האנימציה הבין-לאומי אנסי.
ב-10 בספטמבר 2013 הפיצה Sony Pictures Home Entertainment את הסרט על גבי DVD ברחבי העולם, בין היתר בארצות הברית וישראל, עם דיבוב למספר שפות, ביניהן עברית, ערבית והונגרית, בנוסף לשפת המקור - אנגלית.
אורך הסרט הוא כ-22 דקות.
לאחר שבלי כוונה פחדני ריסק את העגלה שמלאה בדרדס-תותים בה הוא נסע יחד עם בר-כוח וביש גדא, השלישייה נתקעת בלילה ביער ומחליטה שיחזרו בבוקר לכפר הדרדסים.
כדי להעביר את הזמן, השלישייה התיישבה סביב מדורה, אכלה דרדס-תותים וביש גדא הציע שיספרו סיפורי רוחות.
לפתע הופיע דרדס-מספר כדי לספר סיפור רוחות משלו.
בסיפור של דרדס-מספר, מתאספים הדרדסים לדרדסאבא כדי להכריז על ציד דרדס-התותים השנתי, שהמנצח בו הוא זה שישיג הכי הרבה דרדס-תותים ויזכה במדליה.
בר-מוח מופיע בפגישה כשהוא עונד עליו תשע מדליות בהן זכה בשנים האחרונות, ומתמוגג כשהוא הולך לזכות במדליה נוספת גם השנה.
בזמן שהדרדסים יוצאים לציד, נועזי עוקב אחר בר-מוח על מנת לגלות מאין הוא משיג את הדרדס-תותים.
הוא מגלה שהוא משיג אותם ממקום שמתגורר בו פרש מסתורי חסר ראש שיש לו חלקת דרדס-תותים עצומה.
נועזי מחליט להפחיד את בר-מוח על ידי יצירת דמות של הפרש, כאשר זה גורם לדרדס הממושקף לרוץ בפחד.
בזמן שנועזי אוסף דרדס-תותים, בר-מוח מוצא את עצמו נכלא למלכודת שהקים המכשף המרושע גרגמל.
יותר מאוחר התחרות הסתיימה ונועזי הוכרז כמנצח, עם זאת הוא התחיל לחשוד היכן נמצא בר-מוח שלא חזר לכפר הדרדסים.
נועזי מחליט לצאת ליער לבדו כדי למצוא את בר-מוח, אך עד מהרה מצטרפת אליו דרדסית שמגלה שהוא נמצא היכן שמתגורר הפרש המסתורי.
שניהם הולכים לשם יחד ומוצאים את בר-מוח במלכודת של גרגמל, ובמהרה הם נלכדים בה גם.
כשחתחתול רואה שהדרדסים נלכדו הוא הולך לספר זאת לגרגמל.
נועזי, בר-מוח ודרדסית עובדים על תוכנית שתוציא אותם מהכלוב לפני שגרגמל יבוא, ועד מהרה נועזי מניף את הכלוב שלו שוב ושוב עד שהוא נתקל בזה של בר-מוח, ואז נתקל בזה של דרדסית, והכלובים ממשיכים להיתקל זה בזה עד שכל הכלובים נשברים, מלבד זה של דרדסית.
שהשניים מנסים לחשוב כיצד לשחרר את דרדסית מופיעים גרגמל וחתחתול, ובמהרה נועזי ובר-מוח מתחבאים.
במהרה לחמישה נוצרת בעיה חדשה להתמודד איתה - נוכחותו של הפרש המסתורי חסר הראש שרוכב על סוס ומחפש את הקורבנות הבאים שלו.
על מנת להציל את חייהם, החמישה בורחת לעבר הגשר המקורה, שאגדות אומרות שזה המקום היחיד שהפרש לא יכול להיכנס אליו.
כשהדרדסים רואים שהם לא יגיעו לגשר בזמן כדי לברוח מהפרש, הם עולים בטרמפ על גבו של עטלף וטסים למקום בטוח.
לעומת הדרדסים, גרגמל וחתחתול מצליחים להגיע לגשר, שם המכשף מתגרה בפרש וגורם לגשר להישבר וכתוצאה מכך השניים נופלים לנהר.
כששלושת הדרדסים חוזרים לכפר הדרדסים בשלום, נועזי ובר-מוח מתנצלים זה בפני בזה על מה שהם עשו, כאשר נועזי מודה שהוא קנאי על כך שבר-מוח תמיד מנציח, והשני מודה שהוא היה אנוכי שלא סיפר מאין הוא מביא את הדרדס-תותים.
שמח לראות ששני הדרדסים למדו את הלקח, דרדסאבא מביא לנועזי את המדליה, שמחליט להביא אותה לבר-מוח שמתעקש שהוא לא רוצה לקחת אותה.
הדבר גורם לשניים להילחם מי יקבל את המדליה, עד שהיא עפה מידיהם ונוחתת בצברו של ישנוני וכך הוא מוכרז כמנצח.
כשהדרדסים מתאפסים סביב במה כדי לראות את נועזי ובר-מוח רוקדים זה עם זה, דרדסאבא יוצא ליער כדי להודות לפרש המסתורי חסר הראש, שמתגלה שהוא גרם לו להופיע.
לאחר שסיפור הרוחות של דרדס-מספר מסתיים, פחדני טוען שהוא כלל לא פחד ממנו, אך במהרה מתגלה שהוא שיקר לאחר ששמע צווחה של עטלף.
לפתע ביש גדא רואה שארבעתם מוקפים בעטלפים, דבר שמפחיד אותם וגורם להם לרוץ בחזרה לכפר הדרדסים.
הדיבוב העברי בוים על ידי דן שצברג, והופק על ידי יעל אללוף.
שם הדמותמדבב/ת באנגליתמדבב/ת בעבריתבר-מוחפרד ארמיסןדן שצברגבר-כוחגארי באסארבהדרדסיתמליסה שטורםמאיה מיטלפונקטדרדסאבאג'ק אנג'לדב רייזרנועזיאלן קאמינגגלעד קלטרביש גדאאנטון ילצ'יןגדי לויגנדרניג'ון אוליברגרגמלהאנק עזריהשאולי הלוידרדס-מספרטום קייןיואב יפתפחדניאדם ווילידור סרוגוחתחתולפרנק ולקר
הסרט מתרחש לאחר אירועי הסרטים "הדרדסים" (2011), "חג מולד מדורדס" (2011) ו"הדרדסים 2" (2013), אשר כולם מבוססים על זיכיון המדיה הבלגי "הדרדסים" שנוצר על ידי פייר קוליפור, אף על פי שהוא יצא מספר חודשים לפני הסרט "הדרדסים 2".
בסרט זה מופיעים בהופעת קמע השטותינקים וקסי והאקאס שהופיעו לראשונה בסרט "הדרדסים 2", ולכן ניתן להבין שסרט זה מתרחש לאחר אירועיו.
כמו כן, הסרט מבוסס באופן רופף על הסיפור הקצר "האגדה על סליפי הולו" (1820) מאת וושינגטון אירווינג.
בספטמבר 2013, בראיון לאתר "Entertainment Tonight", סיפר פרנק שההשראה של סיפור הסרט היא הסתיו - ההיסטוריה שלו, הצבעים שלו והקצת פחד ממנו.
פרנק גם הזכיר את הסרט "סליפי הולו" של הבמאי טים ברטון שגם מבוסס על הסיפור "האגדה על סליפי הולו", וסיפר שהם לא רצו לעשות משהו מפחיד כמוהו כי זה לקהל אחר.
עוד באותו חודש, התראיין פרנק לאתר "The Huffington Post", וסיפר שהוחלט להשתמש בסרט בהנפשה מסורתית, בנוסף להנפשה ממוחשבת, כמחווה לסדרת הטלוויזיה "הדרדסים" משנות ה-80 עליה גדל.
גרג ארבר מאתר "IndieWire" הביא ביקורת חיובית על הסרט, ובפרט על הנפשתו.
ב-10 בספטמבר 2013 הפיצה Sony Pictures Home Entertainment את הסרט על גבי DVD ברחבי העולם, בין היתר בארצות הברית וישראל.
ב-27 באוקטובר 2013 הסרט שודר לראשונה בטלוויזיה בערוץ האמריקאי ABC Family.
מאזן הדרביםנכון ל-30 במרץ 2020
הדרבי של מינסק — הוא שמו של משחק הדרבי בין מועדוני הכדורגל הגדולים בעיר: דינמו מינסק ומינסק.
שתי הקבוצות הן היריבות הגדולות ביותר בעיר.
בשנים האחרונות מינסק מתחזקת על חשבונה של דינמו, וכל משחק בין השניים מהווה מפגש מתוח.
דינמו מינסק משחקת באצטדיון דינמו, בעל קיבולת של 22,246 איש.
בעוד מינסק משחקת באצטדיון מינסק הקטן, המכיל 3,000 מושבים בלבד.
למעט הקלאסיקו הבלארוסי, זהו משחק הדרבי המתוח ביותר, ואף על פי שבמינסק ישנה קבוצת אנרגטיק מינסק שמתמודדת אף היא בליגת העל הבלארוסית בכדורגל היא נחשבת למועדון קטן יחסית.
לדינמו ומינסק אין היסטוריה ארוכה ומפוארת של מפגשים מתוחים.
למעשה לדינמו לא הייתה מתחרה עירונית עד להקמת קבוצת מינסק בשנת 2006, למעט זמן קצר כשהתקיימה דינמו-93 מינסק.
בתקופת מגפת הקורונה, זכה משחק הדרבי להתעניינות חריגה, בעקבות היותה של ליגת העל הבלארוסית בכדורגל הליגה היחידה ביבשת אירופה שהמשיכה להתנהל.
בתקופת ברית המועצות אומנם התקיימו קבוצות כמו טורפדו מינסק ופרטיזן מינסק, אך הן לא היוו יריבות לדינמו שהתמודדה בליגת העל הסובייטית בכדורגל, והייתה המועדון הבלארוסי היחיד בליגה זו.
לשם דוגמה, בשנות התשעים של המאה העשרים ועד 2019, דינמו פגשה את טורפדו 33 פעמים וניצחה אותה 23 פעמים (5 משחקים בלבד הסתיימו בשוויון); את פרטיזן דינמו פגשה 14 פעמים, ניצחה אותה 9 פעמים כששלושה משחקים הסתיימו בתיקו.
דינמו מינסק מינסק אליפות ברית המועצות 1 0 אליפות בלארוס 7 0 גביע בלארוס 3 1 הסופרקאפ הבלארוסי 1 0 סך הכל 12 1
מינסק אצטדיון מינסק תכולה: 3,000 דינמו מינסק אצטדיון דינמו תכולה: 22,246
הדרדסים היא סדרת אנימציה לילדים אמריקאית-בלגית מסוג פנטזיה-קומדיה, אשר שודרה במקור ברשת NBC מ-12 בספטמבר 1981 עד 2 בדצמבר 1989. הסדרה הופקה על ידי חברת האנה-ברברה ומבוססת על סדרת הקומיקס הבלגית בעלת אותו השם שנוצרה על ידי הקריקטוריסט הבלגי פייר קוליפור (אשר לקח גם חלק בהפקת סדרת האנימציה).
הסדרה כללה 258 פרקים עם 419 סיפורים שונים בסך הכל, למעט שלושה פרקי קליף האנגר ושבעה פרקי ספיישל.
בעוד שבארצות הברית הסדרה שודרה במקור ברשת NBC במהלך שנות השמונים.
בהמשך הסדרה שודרה בארצות הברית בשידורים חוזרים ברשת USA network עד 1993, ולאחר מכן ברשת Cartoon Network עד 2003. הסדרה משודרת מאז ואילך בארצות הברית ב.
הסדרה זכה להצלחה משמעותית כאשר שודרה במקור ברשת NBC, ובעקבות כך לאורך השנים הופקו מספר פרקי ספיישל לסדרה.
הסדרה הייתה מועמדת מספר פעמים לפרסי אמי, וזכתה בקטגוריית סדרת הבידור הטובה ביותר לילדים בשנים 1982–1983. הסדרה זכתה להצלחה מתמשכת עד 1990, אז, לאחר כמעט עשור של הצלחה, ביטלה רשת NBC את הסדרה לאחר שהרייטינג של הסדרה החל לצנוח.
עלילת הסדרה מתרחשת בכפר קטן וקסום בלב יער בו גרים בהרמוניה יצורים קטנטנים כחולי עור הלבושים מצנפות לבנות ומכנסיים לבנים אשר מכונים הדרדסים.
את הדרדסים מנהיג דרדס-אבא החכם והחביב.
הדרדסים יוצאים לעיתים קרובות להרפתקאות שונות הרחק מהכפר שלהם, ולעיתים רבות נאלצים להתמודד עם אתגרים וסכנות שונות לאורך הדרך.
פרקים רבים מתמקדים במאמציהם לסכל את מזימותיו של גרגמל, אשר מעוניין ללכוד את הדרדסים.
עם זאת, הדרדסים תמיד מצליחים להערים עליו בסופו של דבר.
לכל דרדס יש תכונת אישיות ייחודית המשתקפת בשמו, למשל "בר מוח", "קונדסון" ו"בר כוח".
כל הדרדסים גרים בבתים צבעוניים דמויי פטרייה ועובדים תמיד יחד כקהילה מלוכדת, כאשר רבים מהם עוסקים בפעילויות חיוניות שונות כמו בין היתר חקלאות, בנייה, בישול, ריפוי, שיחור מזון, יצירה ותיקון בגדים וכיוצא בכך.
בתחילת שנות ה-80 של המאה ה-20 חברת ההפקות האנה-ברברה רכשה את הזכויות ליצירת סדרת האנימציה של הקומיקס הדרדסים.
הסדרה פותחה על ידי וויליאם האנה וג'וזף ברברה.
סגנון הציור של דמויות הסדרה נותר דומה לסגנון הציור של הדמויות המקוריות בסדרת הקומיקס.
בסדרה שולבו מספר יצירות קלאסיות כמוזיקת רקע במהלך הפרקים, בהם הסימפוניה השמינית של שוברט, היצירה פר גינט מאת המלחין הנורווגי אדוורד גריג והיצירה תמונות בתערוכה מאת המלחין הרוסי מודסט מוסורגסקי.
שידורים חוזרים של התוכנית מושמעים בערוץ האחות של רשת הקריקטורה בומרנג.
ב-18 ביוני 2020 ניקלודיאון הודיעה על יצירת סדרת אתחול מחודשת של הסדרה.
סדרת האתחול, אשר נקראת "הדרדסים", עלתה לראשונה לשידור ב-14 באפריל 2021, כאשר בשונה מסדרה זו היא בהנפשה ממוחשבת.
בשנות ה-90 שודרו עונות 1-7 של הסדרה בערוץ הילדים.
באמצע שנת 2012 יצאו 200 פרקים שלא שודרו עד אז בישראל, כאשר בעלילה שולבו דמויות נוספות.
לדבריו, הדרדס קרוב גם "למילה דרדק וגם למילה קונדס, והוא תרגום מקורב של המקור ונוח להטיות עבריות חביבות: דרדס אותה, נהר דרדסיון, כפר דרדסיהו, דרדס שכמוך".
הדיבוב העברי של העונות השלישית עד התשיעית הופק באולפני תומיתות בשנות ה-90 עם מדבבים חדשים.
הדרדסים היא סדרת טלוויזיה בלגית בהנפשה ממוחשבת, שהופקה על ידי Dupuis Audiovisuel, IMPS ו-Peyo Productions.
זו הסדרה השלישית המבוססת על זיכיון "הדרדסים", אחרי שתי סדרות באותו שם ששודרו בשנים 1961 ו-1981.
הסדרה הוכרזה לראשונה על ידי Peyo Productions בשנת 2017. לאחר שנה, הוכרז כי תשודר ב-Ketnet בפלנדריה, TF1 בצרפת, KiKA בגרמניה, ו-La Trois בוולוניה.
בשנת 2020 דווח כי ניקלודיאון ינהלו את הזכויות לשידור הסדרה במדינות נוספות.
ב-12 ביוני 2022 הוזמנה עונה נוספת שתשודר ב-2024. ב-1 במאי 2023 הפכה הסדרה לזמינה בשירות הזרמת המדיה נטפליקס בארצות הברית.
הסדרה החלה את שידוריה ב-18 באפריל 2021 בערוץ La Trois בבלגיה.
בארצות הברית, הסדרה משודרת בניקלודיאון החל מ-6 בספטמבר 2021.
בישראל, הסדרה עלתה לשידור בדיבוב עברי בניקלודיאון המקומי ב-1 בספטמבר 2021, וחודש לאחר מכן, ב-11 באוקטובר, אף החלה את שידוריה בערוץ הבת ניק ג'וניור.
החל מה-8 באפריל 2022, פרקי הסדרה מופצים גם לערוץ היוטיוב הרשמי של הזיכיון, בסדר שונה מסדר השידור המקורי בניקלודיאון.
הסדרה החלה את שידוריה בערוץ הברודקאסט כאן חינוכית ב-21 במאי 2023, ובהמשך אותה שנה, ב-15 ביולי, נוספה לשירות הזרמת המדיה נטפליקס.
בישראל מהעונה השלישית הסדרה עברה לערוץ ניק ג'וניור.
באוקטובר 2023, הסדרה חודשה לעונה שלישית ששודרה לראשונה ב-25 באוגוסט 2024 בערוץ La Trois בבלגיה, בארצות הברית ב-2 בספטמבר 2024 בניקלודיאון ובישראל ב-8 בספטמבר 2024 בערוץ ניק ג'וניור.
ב-12 ביוני 2024, עוד לפני עלייתה של העונה השלישית, הסדרה חודשה לעונה רביעית.
ב-6 ביוני 2025 אושרו ששני פרקים עצמאיים נמצאים בהפקה, והם צפויים לעלות לראשונה בשנת 2026.
הסדרה מתרחשת אחרי הסרט "דרדסים: הכפר האבוד", והדרדסות הכפריות ממנו מופיעות אף הן.
הדיבוב העברי בוים על ידי מאיה מיטלפונקט בפרקים 1–6 ורועי גבע החל מפרק 7, והופק על ידי ענבר שטגר עזרא באולפני דאבי דאב.
בנוסף מדבבת בדיבוב העברי שירלי לילו החל מפרק 14.
- Partie 1הזדונדונים - חלק א'28 באוגוסט 202119 בינואר 202225Les Schproumpfs !
מספר הפרק מספר הפרק שם הפרק בצרפתיתשם הפרק בעבריתתאריך שידור מקורי תאריך שידור בישראל בסדרהבעונהבסדרהבעונה271538תגידו דרדס למצלמה!1 בספטמבר 20221 בינואר 2023543Un peu de savoir-schtroumpfנימוסים חשובים30 באוגוסט 2022282554Le Schtroumpf Sauvage s'incrusteהאורח שלא ידע לעזוב2 בינואר 2023561איפה הדרדס-ווי שלי?29 באוגוסט 2022293575Le Schtroumpf Tout Courtרק דרדס המוכשר31 באוגוסט 20223 בינואר 2023587!
Il faut schtroumpfer feuilleעלה לא מרגישה טוב11 בינואר 202331 ביולי 202310351?
Âllo, Docteur Schtroumpfביקור בית24 בינואר 2023522610250Un Noël schtroumpfantחג מולד מדורדס25 בדצמבר 20221 באוגוסט 202310149Un ami de tailleחברות לא מדורדסות12 בינואר 2023
אל טראפיקו (בספרדית: El Tráfico, מילולית פקק התנועה), הידוע גם בשם הדרבי של לוס אנג'לס, הוא יריבות כדורגל בין שני מועדוני ה-MLS הממוקמים באזור לוס אנג'לס, לוס אנג'לס גלאקסי ומועדון הכדורגל לוס אנג'לס.
היריבות היא אחד משני דרבים בליגה, לצד דרבי נהר ההדסון באזור ניו יורק (בין ניו יורק סיטי וניו יורק רד בולס), והיא החליפה את "הסופרקלאסיקו" בין הגלאקסי לצ'יבאס ארצות הברית שהתפרקה.
מועדון הכדורגל לוס אנג'לס הוקם בשנת 2014, זמן קצר לאחר פירוק צ'יבאס ארצות הברית, זיכיון ה-MLS מלוס אנג'לס בבעלות קבוצת הכדורגל גוודלחרה שחלק את הדיגניטי הלת' ספורטס פארק עם לוס אנג'לס גלאקסי.
שתי הקבוצות התחרו בסופרקלאסיקו, על שם היריבות המקסיקנית בין גוודלחרה לקלוב אמריקה.
שתי הקבוצות נפגשו 31 פעמים בעשר עונות, כאשר הגלאקסי ניצחו ב-20 משחקים וצ'יבאס ניצחה בארבעה.
לוס אנג'לס FC בנתה אצטדיון חדש, כ-21 קילומטרים צפונית לקרסון בכביש המהיר 110. הבעלים של LAFC גם הביעו עניין באירוח משחקים בלוס אנג'לס ממוריאל קוליסיאום הגדול יותר.
קבוצות הנוער של שתי הקבוצות נפגשו לראשונה בספטמבר 2016, והמשחק הסתיים בתיקו 3–3.
המשחק הראשון בין שתי הקבוצות הבוגרות, המשחק השלישי אי פעם של LAFC, נערך ב-31 במרץ 2018, בסטאבהאב סנטר (שמו הקודם של הדיגניטי הלת' ספורטס פארק).
אף על פי ש-LAFC הובילה 3–0 לאחר 60 דקות, המשחק הסתיים בניצחון 4–3 של הגלאקסי, כולל צמד של המחליף זלאטן איברהימוביץ' בהופעת הבכורה שלו.
הקבוצות שיחקו באצטדיון בנק קליפורניה ב-26 ביולי ואחריו התקיים משחק שני בסטאבהאב סנטר ב-24 באוגוסט במהלך שבוע היריבות ב-MLS.
המפגש השני, ב-26 ביולי, הסתיים בתיקו 2-2 באצטדיון בנק קליפורניה.
שישה אוהדים נעצרו בעימותים בין אוהדים באצטדיון.
המפגש האחרון של שתי הקבוצות ב-2018, שהתקיים חודש לאחר מכן ב-24 באוגוסט, הסתיים בתיקו 1-1 בסטאבהאב סנטר.
משחק האל טראפיקו הראשון לעונת 2019, ששוחק ביולי בדיגניטי הלת' ספורטס פארק, הסתיים בניצחון 3–2 של לוס אנג'לס גלאקסי המארחת.
איברהימוביץ' כבש את כל שלושת השערים לזכות הגלאקסי, בעוד קרלוס ולה כבש את שני השערים של LAFC.
משחק הגומלין באצטדיון בנק קליפורניה חודש לאחר מכן הסתיים בתיקו 3–3, עם צמדים לאיברהימוביץ' וללטיף בלסינג.
שתי הקבוצות נפגשו בחצי גמר המערב במהלך פלייאוף גביע ה-MLS, אותו אירחה LAFC.
המארחת ניצחה 5–3, וקטעה רצף של שישה משחקים ללא ניצחון מול הגלאקסי, עם צמדים של ולה ואדאמה דיומנדה.
LAFC עלתה לגמר המערב, שם הפסידה 3–1 לסיאטל סאונדרס, שזכתה בגביע.
האל טראפיקו נקבע להיות משחק הפתיחה של עונת 2020, אך ה-MLS השעתה את כל הפעילות במרץ עקב מגפת הקורונה.
שתי הקבוצות הוגרלו לבית ו' של טורניר "ה-MLS חוזר", אשר שוחק ללא צופים במתחם עולם הספורט של ESPN בפלורידה.
LAFC והגלאקסי נפגשו במחזור השני ב-18 ביולי 2020, כאשר ולה עזב את הטורניר וחאבייר הרננדס מהגלאקזי נפצע.
LAFC ניצחה 6–2, וקבעה שיא חדש להפרש הכי גדול באל טראפיקו, עם ארבעה שערים של דייגו רוסי.
"El Tráfico" (מילולית "פקק התנועה" בספרדית) היה שם שנוצר על ידי אוהדי MLS ואומץ על ידי כלי התקשורת.
הכינוי מתייחס לעומס התנועה הידוע לשמצה בלוס אנג'לס, שהוא בין הגרועים בארצות הברית ובעולם, ובמקביל משמש גם כמשחק מילים המתייחס לאל קלאסיקו.
עם זאת, ל-MLS אין תוכניות לרשום את השם כסימן מסחרי.
היריבות כונתה גם "הדרבי של לוס אנג'לס", כינוי ששימש גם עבור הסופרקלאסיקו.
השם "אל טראפיקו" זכה להתנגדות מצד הנהלת LAFC, המאמן בוב בראדלי, ונשיא ה-3252, קבוצת האוהדים הגדולה ביותר של LAFC.
מסגרתמשחקיםלוס אנג'לס גלאקסית'לוס אנג'לס FCשעריםניצחונותניצחונותשערים העונה הסדירה של MLS 1328 6 5 222 פלייאוף גביע ה-MLS 13 0 0 15טורניר "ה-MLS חוזר" 12 0 0 16 גביע ארצות הברית הפתוח 13 1 0 01סה"כ 1636 7 5 434
• סך הכל: LAFC סיימה שלוש פעמים גבוה יותר, לוס אנג'לס גלאקסי פעם אחת.
+מלכי השערים של הדרבי של לוס אנג'לסמקוםשחקןקבוצהשערים1 קרלוס ולהLAFC102 זלאטן איברהימוביץ'LAG93 דייגו רוסיLAFC64 סבסטיאן לטגטLAG4 כריסטיאן פאבוןLAG6 כריסטיאן ארנגוLAFC3 חאבייר הרננדסLAG דיאן יובליץ'LAG
הדרבי של לוס אנג'לס היא יריבות כדורסל ב-NBA בין לוס אנג'לס לייקרס ללוס אנג'לס קליפרס.
שתי הקבוצות נמצאות בבית הפסיפי שבאזור המערבי, ומשחקות את משחקי הבית שלהן בקריפטו.קום ארנה בלוס אנג'לס, קליפורניה.
הלייקרס מחזיקים ביתרון 104–64 במפגשים בין הקבוצות בכל הזמנים.
שתי הקבוצות מעולם לא נפגשו בפלייאוף.
ב- ניצחו הקליפרס בפעם הראשונה מתוך שש רצופות את הלייקרס בסדרת העונה הסדירה ביניהן.
עצם קיומה של היריבות בין הקבוצות שנוי במחלוקת, בעיקר בשנים היותר מוקדמות שלה, בעיקר בשל חוסר ההצלחה של הקליפרס לעומת ההצלחה המסחררת של הלייקרס.
הקליפרס נוסדו ב-1970 כבאפלו ברייבס ושיחקו בבית האטלנטי.
הם עברו לסן דייגו ב-, שמם שונה לקליפרס והם הצטרפו ללייקרס בבית הפסיפי.
סן דייגו ניצחה במשחק הראשון שלה מול הלייקרס, 124–113 ב-24 באוקטובר 1978.
1984: מעבר הקליפרס ללוס אנג'לס
הקליפרס עברו ללוס אנג'לס ב-1984 אחרי שש עונות בסן דייגו.
הקבוצה התמקמה בלוס אנג'לס ממוריאל ספורטס ארנה (שהיה האולם הביתי של הלייקרס בשנים 1960–1967), כ-16 קילומטרים מהפורום באינגלווד, בו היה אז הבית של הלייקרס.
במשחק הראשון בין הקבוצות אחרי המעבר של הקליפרס לעיר נכחו 14,991 אוהדים, מה שהיווה את שיא הקהל של הקליפרס אז.
עד 1986 הלייקרס עדיין היו בלתי מנוצחים מול הלוס אנג'לס קליפרס.
אוהדי הלייקרס היו עולים על מספר אוהדי הקליפרס בספורטס ארנה במהלך המשחקים של הקבוצות במשך שנים עד 1992, העונה הראשונה מאז שהקליפרס סיימו במאזן חיובי וההופעה הראשונה שלהם בפלייאוף מאז 1976. הלייקרס, לעומת זאת, נאבקו בשנים עם פרישתו של מג'יק ג'ונסון לאחר שנמצא חיובי ל-HIV.
באותה עונה הקליפרס שברו רצף של 27 הפסדים ללייקרס בפורום, וסיימו עם מאזן טוב יותר מהלייקרס.
הם סיימו מעל הלייקרס גם בעונה שלאחר מכן, אז גם ניצחו בסדרת העונה הסדירה מול הלייקרס לראשונה מאז שעברו ללוס אנג'לס.
זה היה גם הניצחון הראשון המועדון בסדרה מול הלייקרס מאז 1974/75, כשעדיין היו הבאפלו ברייבס.
ב- לראשונה החמיצו שתי הקבוצות החמיצו את הפלייאוף, מה שחזר על עצמו מאוחר יותר בעונת 2004/05.
מעונת 1994/95 עד 1998/99 שיחקו הקליפרס מספר משחקי בית בארווהד פונד שבאנהיים.
באותן עונות שיחקו הקליפרס מול הלייקרס בפונד שלוש פעמים, וניצחו פעם אחת.
עסקה להעברת הקליפרס באופן קבוע לאנהיים נדחתה על ידי הקבוצה ב-1996, והובילה להחלטה להצטרף ללייקרס בסטייפלס סנטר כאשר הוא נפתח ב-1999.
הקליפרס לא סיימו שוב מעל הלייקרס עד .
כוכב הלייקרס קובי בראיינט כמעט הצטרף לקליפרס באותה עונה כשחקן חופשי לפני שחידש את חוזהו בלייקרס.
ב- הקליפרס ניצחו 47 משחקים וסיימו שני משחקים לפני הלייקרס.
בפלייאוף 2006 עלו הלייקרס ליתרון 3–1 בסדרת הסיבוב הראשון מול פיניקס סאנס לפני שהפסידו 3–4, מה שקלקל מפגש פוטנציאלי בין הקבוצות בסיבוב השני.
נתוני המדרוג של ההפסד 3–4 של הקליפרס לסאנס בסיבוב השני בדרום קליפורניה היו יותר גבוהים מאלה של ההפסד של הלייקרס בסיבוב הראשון.
החל מעונת עזר בלייק גריפין עם המהלכים המלהיבים שלו, שכללו הטבעות וחסימות, למשוך תשומת לב לקליפרס.
נקודת מפנה ביריבות התרחשה לפני העונה שלאחר מכן, כאשר הלייקרס חשבו שהם רכשו את כריס פול בטרייד מניו אורלינס הורנטס, אבל הנציב דייוויד סטרן הטיל וטו על הטרייד ופול הועבר במקום דווקא לקליפרס.
לפני הגעתו של פול היה לקליפרס אחוז הניצחונות הכללי הגרוע ביותר בליגה מאז מעבר הקבוצה ללוס אנג'לס (34.9%), בעוד שללייקרס באותה תקופה היה הטוב ביותר (65.9%).
במשחק באותה עונה בין שתי הקבוצות, בו ניצחו הקליפרס 99–92, התלהטו הרוחות ונשרקו שש עבירות טכניות.
בעונת סיימו הקליפרס את העונה עם מאזן חיובי בפעם השלישית בלבד מאז שדונלד סטרלינג רכש את הקבוצה ב-1981, והגיעו לפלייאוף בפעם החמישית בלבד מאז המעבר ללוס אנג'לס.
הקליפרס הובילו על הלייקרס בשני משחקים וחצי חודשיים לסיום העונה, לפני שהלייקרס עקפו אותם במשחק אחד על אליפות הבית הפסיפי.
בעונת , לראשונה לקליפרס, כמו ללייקרס, היו ציפיות סבירות לזכות באליפות NBA.
הקליפרס החתימו את שחקני הלייקרס לשעבר רוני טוריאף, מאט בארנס ולמאר אודום, שהצטרפו לקארון באטלר ברשימת שחקני הקליפרס ששיחקו בלייקרס.
במשחק הראשון בין הקבוצות בעונה, אליו הגיעו הלייקרס במאזן 0–2 שלילי והקליפרס במאזן 1–0 חיובי, אוהדי הלייקרס שרקו בוז לקליפרס במהלך החימום והצגת שחקנים.
עם זאת, הקליפרס ניצחו במשחק, והורידו את הלייקרס למאזן 0–3 לראשונה מזה 34 שנים.
המשחק שודר בטלוויזיה על ידי ESPN וקיבל מדרוג של 5.9 בלוס אנג'לס, משחק העונה הסדירה בעל המדרוג הגבוה ביותר של הרשת אי פעם בעיר.
הקליפרס ניצחו מאוחר יותר גם את האלופה המכהנת, מיאמי היט.
לפני המפגש השני שלהם באותה עונה, הקליפרס היו במאזן 25–8 ונלחמו על המאזן הטוב ביותר בליגה, בעוד הלייקרס היו במאזן שלילי של 15–16, תשעה משחקים אחרי הקליפרס, וחיפשו להבטיח מקום בפלייאוף המערב.
בפעם הרביעית בלבד ב-127 המפגשים הקודמים שלהם מאז שעברו ללוס אנג'לס, לקליפרס היה מאזן טוב יותר מהלייקרס לפני המשחק, כששתי הקבוצות שיחקו 30 משחקים או יותר.
הקליפרס ניצחו 107–102 במשחק ששודר בטלוויזיה הארצית והעניק ל-ESPN את המדרוג הטוב ביותר בעונה הסדירה (2.7) זה כמעט שנתיים.
המדרוג בלוס אנג'לס, 5.7, היה השני בגודלו אי פעם, אחרי השיא שנקבע במפגש הקודם בין הקבוצות.
הניצחון השלים סוויפ עונתי של הקליפרס על הלייקרס, 4–0, מה שלא קרה מאז 1974/75, כשהקליפרס היו בבאפלו.
אף על פי ששתי הקבוצות העפילו לפלייאוף באותה עונה, שתיהן הודחו בסיבוב הראשון, כאשר הלייקרס הפסידו 0–4 לסן אנטוניו ספרס והקליפרס הפסידו בשישה משחקים לממפיס גריזליס.
זו תהיה הופעת הפלייאוף האחרונה של הלייקרס עד בעונת , הבצורת הארוכה ביותר שלהם בהיסטוריה.
ב-בעונת הקליפרס מינו את שחקנם לשעבר דוק ריברס למאמן החדש שלהם.
ריברס אימן בעבר יריבה אחרת של הלייקרס, בוסטון סלטיקס.
ב-10 בינואר 2014, הקליפרס נקמו הפסד של 13 נקודות ללייקרס בפתיחת העונה עם 123–87 במפגש הבא שלהם.
באותו זמן, הפרש של 36 נקודות היה הגדול ביותר של הקליפרס אי פעם מול הלייקרס, שהיו קרובים לתחתית הליגה והפסידו בפעם העשירית ב-11 משחקים.
ב-6 במרץ ניצחו הקליפרס את הלייקרס 142–94; ההפרש של 48 נקודות היה הניצחון הגדול ביותר אי פעם של הקליפרס מול כל יריבה, כמו גם התבוסה הגדולה בתולדות הלייקרס.
בעוד הקליפרס המשיכו לזכייה באליפות הבית הפסיפי והעפילו לפלייאוף, הלייקרס סיימו עם אחד המאזנים הגרועים במערב, 27–55, ניגוד מוחלט משנים קודמות, ופתחו את העידן הגרוע בתולדות הלייקרס.
בפלייאוף, הקליפרס ניצחו את גולדן סטייט ווריורס בשבעה משחקים בסיבוב הראשון, אך הפסידו לאוקלהומה סיטי ת'אנדר בשישה משחקים בחצי הגמר האזורי.
לאחר עונת 2013/14, מייק ד'אנטוני התפטר מתפקידו כמאמן הלייקרס, והקבוצה החליפה אותו בביירון סקוט, גארד לשעבר ששיחק בקבוצה בתקופת השואוטיים.
הקליפרס עברו העברת בעלות לאחר שסטיב באלמר רכש את הקבוצה מסטרלינג, שהערותיו הגזעניות גרמו לאשתו למכור את הקבוצה בניגוד לרצונו.
ב-5 באפריל 2015, הקליפרס ניצחו את משחקם השישי ברציפות מול הלייקרס, רצף הניצחונות הארוך ביותר שלהם על הקבוצה.
78 הנקודות שקלעו הלייקרס (לעומת 106 של הקליפרס) היו מספר הנקודות המועט ביותר שקלעה הקבוצה אי פעם.
זה היה ההפסד ה-56 של הלייקרס בעונה זו, ששבר את שיע המועדון השלילי שנקבע בשנה שלפני כן, כאשר הם סיימו עם מאזן 27–55. בפלייאוף, הקליפרס הובילו על יוסטון רוקטס 3–1 בחצי הגמר האזורי, אך הפכו לקבוצה התשיעית בתולדות ה-NBA עם יתרון זה שמפסידה בסדרה.
הקליפרס ניצחו את הלייקרס בשש העונות שקדמו לעונת בעונת .
לאחר שרכשו את השחקן החופשי לברון ג'יימס, הלייקרס קיוו לבסס מחדש את הדומיננטיות שלהם בלוס אנג'לס והיו צפויים לסיים את בצורת הפלייאוף בת חמש השנים שלהם.
עם זאת, לפני המשחק בין הקבוצות במרץ 2019, הלייקרס היו ארבעה וחצי משחקים מאחורי המקום השמיני שמוביל לפלייאוף, וחמישה אחרי הקליפרס שהיו במקום השביעי.
גם הלייקרס וגם הקליפרס ביצעו מהלכים משמעותיים לפני בעונת .
הלייקרס רכשו את אנתוני דייוויס מניו אורלינס פליקנס, בעוד הקליפרס החתימו את השחקן החופשי קוואי לנארד והביאו בטרייד את פול ג'ורג' מאוקלהומה סיטי ת'אנדר.
הלייקרס גם החתימו את פרנק ווגל במקום לוק וולטון כמאמנם.
טיירון לו, שזכה בשתי אליפויות NBA כשחקן הלייקרס בשנים 2000 ו-2001 וזכה עם קליבלנד קאבלירס בתואר NBA עם ג'יימס ב-בעונת , היה המועמד המוביל לאימון הלייקרס, אבל הוא רצה חוזה לטווח ארוך יותר ממה שהוצע לו.
במקום זאת הוא הצטרף לקליפרס כעוזר.
הקליפרס הפכו לקבוצה בעלת סיכויים גבוהים לזכייה באליפות ה-NBA.
התחזיות של שתי הקבוצות היו הגעה לגמר המערב.
ה-NBA ערכה משחקים בין הקבוצות בערב הפתיחה וביום חג המולד, כשהקליפרס ניצחו בשניהם.
במועד האחרון לטריידים בפברואר 2020, שתי הקבוצות התחרו על רכישת מרכוס מוריס מניו יורק ניקס, אך הקליפרס ניצחו מכיוון שללייקרס היו נכסים מוגבלים כתוצאה מעסקת דייוויס.
הלייקרס רכשו את אחיו התאום, מרקיף מוריס, מאוחר יותר באותו החודש.
הלייקרס סיימו את העונה הסדירה עם המאזן הטוב ביותר במערב, בעוד הקליפרס סיימו במקום השני.
הלייקרס עלו לגמר האזורי לאחר שהדחו את יוסטון 4–1, והם חיכו למנצחת בסדרת חצי הגמר האחרת, שבה הקליפרס עלו ליתרון 3–2 מול דנוור נאגטס.
עם זאת, הקליפרס הודחו בתוצאה 3–4, ושמטו יתרון 3–1. הלייקרס עלו לגמר בפעם הראשונה מאז 2010, ניצחו את מיאמי היט 4–2 וזכו בתואר ה-NBA השבעה עשר שלהם, בשוויון עם הסלטיקס בפסגת טבלת התארים.
במהלך הפגרה, השחקן החופשי ששוחרר מהקליפרס, מונטרז הארל, שהיה השחקן השישי של העונה המכהן, חתם על חוזה לשנתיים והצטרף ללייקרס.
הקליפרס החליפו את ריברס כמאמן ראשי בעוזרו, טיירון לו.